paragraph_text: Ogiek (Okiek; ponekad ih nazivaju i Ndorobo, termin koji pokriva i kulturno srodne, ali ne i jezično Elmolo, Assa ili Aasax, Yaaku, i druge), pleme istočnoafričkih crnaca, jednog od posljednjih lovačko-sakupljačkih društava, nastanjeni duboko u planinskim šumama Mau u Keniji, između rijeka Amala i Ewaso Ng'iro. Na području Tanzanije također živi jedna njihova skupina ali se danas služe jezikom maasai. Svoj život provode u lovu na antilope i divlje svinje, što se danas smatra ilegalnim, te u potrazi za medom i divljom biljnom hranom. Med zauzima središnje mjesto u kulturi Ogieka. Iz njega se pravi piće, s njime se trguje, i važna je životna namirnica. Tri njihove skupine su Sogoo u šumi Mau, Akiek u Tanzaniji i Ogiek iz Kinare koji danas govore kikuyu.